58. ΑΠΟΦΑΣΗ ΥΠΟΥΡΓΟΥ  ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Β1/973 της 7/31 Δεκ. 1984 (ΦΕΚ  Β΄ 916) Σύσταση τομέων στο τμήμα Πολιτικής Επιστήμης και Διεθνών Σπουδών της Παντείου Ανωτάτης Σχολής Πολιτικών Επιστημών (ΠΑΣΠΕ). Έχοντας υπόψη: 1.Τις διατάξεις:α)Του άρθρ. 6 παρ. 4 του Νόμ. 1268/1982, όπως τροποποιήθηκε με το εδάφιο ε της παρ. 1 του άρθρ. 48 του Νόμ. 1404/83 και β)των άρθρ. 2, 3 και 4 της απόφασης 4521/1982 «ανάθεση αρμοδιοτήτων στους Υφυπουργούς Εθνικής Παιδείας και Θρησκευμάτων» (ΦΕΚ 474-Β΄). 2.Τη γνώμη της Γενικής Συνέλευσης του τμήματος Πολιτικής Επιστήμης και Διεθνών Σπουδών (συνεδρίαση 10.10.1984) της Παντείου Ανωτάτης Σχολής Πολιτικών Επιστημών (ΠΑΣΠΕ), αποφασίζουμε: Τη σύσταση των εξής τομέων στο τμήμα Πολιτικής Επιστήμης και Διεθνών Σπουδών της Παντείου Ανωτάτης Σχολής Πολιτικών Επιστημών (ΠΑΣΠΕ). 1.Τομέας Πολιτικής Θεωρίας και Θεωρίας του Κράτους με γνωστικό αντικείμενο τις σύγχρονες πολιτικές θεωρίες, την ιστορία των πολιτικών ιδεών, τη θεωρία του Κράτους και κρατικές πολιτικές, την πολιτική ψυχολογία, τη μεθοδολογία και τεχνικές της πολιτικής επιστήμης, την κοινωνικοοικονομική ιστορία της νεώτερης Ελλάδας και την πολιτική φιλοσοφία. 2.Τομέας Πολιτικών Συστημάτων με γνωστικό αντικείμενο την πολιτική κοινωνιολογία, τη θεωρία πολιτικών συστημάτων (τυπολογία, μορφολογία, πρότυπα), τις θεωρίες της πολιτικής εξέλιξης, τη συγκριτική πολιτική, την πολιτική ανθρωπολογία, τη φιλοσοφία του πολιτισμού, τα ελληνικά πολιτικά συστήματα και ελληνική πολιτική και την ελληνική πολιτική ιστορία. 3.Τομέας Διεθνών Θεσμών με γνωστικό αντικείμενο το γενικό δημόσιο διεθνές δίκαιο και ειδικά θέματα του Δ.Δ.Δ. (δίκαιο της θάλασσας, δίκαιο της ανάπτυξης, δίκαιο ανθρωπίνων δικαιωμάτων, δίκαιο του πολέμου κλπ.), τους διεθνείς οργανισμούς (γενική θεωρία, πολιτικοί-οικονομικοί-στρατιωτικοίπαγκόσμιοι-περιφερειακοί κλπ.) τους ευρωπαϊκούς οργανισμούς και δίκαιο των ευρωπαϊκών κοινοτήτων και τη διπλωματική ιστορία. 4.Τομέας Διεθνών Σχέσεων με γνωστικό αντικείμενο την ανάλυση των δρώντων στη διεθνή κοινωνία, τη θεωρία και μεθοδολογία των διεθνών σχέσεων, την ιστορία των διεθνών σχέσεων, τις διεθνείς οικονομικές σχέσεις, τις στρατηγικές σπουδές, διεπιστημονική μελέτη επιλεγμένων γεωγραφικών περιοχών, τη θεωρία της εξωτερικής πολιτικής, τη συγκριτική μελέτη της εξωτερικής πολιτικής και την ελληνική εξωτερική πολιτική. 